পুলিশ সূত্র জানা গেছে, ওই চিঠিতে উল্লেখ করা হয়- সাম্প্রতিক সময়ে সারা দেশে কিছুসংখ্যক পরিবার থেকে তরুণ/যুবক বয়সের সন্তান নিখোঁজ হওয়ার বিষয়টি পরিলক্ষিত হচ্ছে। পরবর্তী সময়ে এসব তরুণ/যুবকেরা বিভিন্ন জঙ্গি সংগঠনের সঙ্গে সম্পৃক্ত হয়ে ধর্মীয় উগ্রপন্থী জঙ্গি বিভিন্ন সংগঠনের নামে সারা দেশের সংখ্যালঘু সম্প্রদায়, শিক্ষক, ব্লগার, বিদেশি নাগরিক, এমনকি ইসলাম ধর্মের ভিন্ন মতবাদ অবলম্বনকারীদের হত্যা করছে। তাদের এই কর্মকাণ্ডে আন্তর্জাতিক অঙ্গনে দেশের ভাবমূর্তি ক্ষুণ্ন হচ্ছে বলে চিঠিতে উল্লেখ করা হয়।